
Определение №123/02.07.2013 по нак. д. №1309/2013 на ВКС, НК, I н.о.
 


 	
	Касационни частни дела по направени самоотводи	
	 	
	промяна на местна подсъдност	
	 	
	 О П Р Е Д Е Л Е Н И Е	
	 	
	 № 123	
	 	
	 София, 02 юли 2013 година	
	 	
	 В ИМЕТО НА НАРОДА	
	 	
	Върховният касационен съд на Република България, първо наказателно отделение, в закрито съдебно заседание, проведено на първи юли, две хиляди и тринадесета година, в състав:	
	 	
	 Председател: Блага Иванова	
	 	
	 Членове: Мина Топузова	
	 	
	 Пламен Петков	
	 	
	с участието на прокурора Антони Лаков, като разгледа докладваното от съдия Петков ЧНД № 1309 по описа за 2013 година и за да се произнесе, взе предвид следното: 	
	 	
		
	 	
	 	
	 	
		
		
	Производството е по реда на чл. 43 от НПК.	
	 	
	 По внесен обвинителен акт от Районна прокуратура – гр. Търговище против подс. С. А. Г. от [населено място], с обвинение за извършване на престъпление по чл. 202, ал. 2, т. 1 във вр. с чл. 201 от НК, било образувано НОХД № 379 / 2013 год. по описа на Районен съд – гр. Търговище.	
	 	
	С разпореждане № 196 от 13. 06. 2013 год., постановено по НОХД № 379 / 2013 год. по описа на Районен съд – гр. Търговище, съдебното производство по делото било прекратено, а същото изпратено на ВКС по компетентност, за определяне на друг, еднакъв по степен съд – чл. 43, т. 3 от НПК.	
	 	
	Писменото становище на представителя на Върховна касационна прокуратура е за наличие на условия за приложението на разпоредбата на чл. 43, т. 3 от НПК.	
	 	
	Като съобрази гореизложеното и след проверка на относимите обстоятелства, ВКС, първо наказателно отделение, намира искането с което е сезиран, за основателно.	
	 	
	Работещите в РС – гр. Търговище съдии са се отвели от разглеждане на делото на основание чл. 29, ал. 2 от НПК /поради служебни контакти с подсъдимия Г. в качеството му на частен съдебен изпълнител действащ в района на РС – гр. Търговище/, поради които обстоятелства, този съд който е компетентен да разгледа делото по общите правила за подсъдността, не може да образува състав по смисъла на чл. 43, т. 3 от НПК и делото следва да бъде пренесено в друг, еднакъв по степен съд, извън съдебния район на Окръжен съд – гр. Търговище, а именно – Районен съд – гр. Шумен от съдебния район на Окръжен съд – гр. Шумен.	
	 	
	Воден от гореизложеното и на основание чл. 43, т. 3 от НПК, Върховния касационен съд, първо наказателно отделение	
		
	 ОПРЕДЕЛИ:	
	 	
	 ИЗПРАЩА прекратеното 	
	 	
	НОХД № 379 / 2013 год. по описа на Районен съд – гр. Търговище 	
	 	
	на Районен съд – гр. Шумен за образуване и разглеждане по същество.	
	 	
	 Препис от определението да се изпрати на Районен съд – гр. Търговище за сведение.	
		
	 Председател: 	
		
	 Членове: 1, 	
		
	 2. 	

